Etz wämer hoffe, ases für üüs alli im nüüe Jaar nüd z viil Queschtiuune geb, psunderbaar ä nüd für de Verantwortliche vu de nüüe Gmeinde. Bis da alls echlei rund lauft, isch das vermuetli nüd gad immer e Schlegg. Aber z viil schlegge sig ja schiints ä nüd gsund, sust chännts dä deer oder disi zletscht amänd nuch hinderuggs ab dr Badzimmerwaag abezwigge, wän dä ä nuch dr Driikönigschueche saftig verbrüütlet worde isch.  Bhüetech Gott!